### KISKŐRÖS VÁROS POLGÁRMESTERE

#### ELŐTERJESZTÉS

(sürgősséggel a Képviselő-testület 2018. szeptember 19–i ülésére)

# TÁRGY: Az Egészségügyi, Gyermekjóléti és Szociális Intézmény Idősek Otthona házirendjének jóváhagyása

Az Egészségügyi, Gyermekjóléti és Szociális Intézmény Idősek Otthona házirendjének módosítása szükséges a legutóbbi, 2015. évi módosítás óta.

A szociális igazgatásról és szociális ellátásokról szóló 1993. évi III. törvény (továbbiakban: Szoctv.) 92/B § (1) bekezdés c) pontja alapján:

*„A személyes gondoskodást nyújtó szociális intézmény állami fenntartója jóváhagyja az intézmény szervezeti és működési szabályzatát, szakmai programját, valamint a szakosított ellátást nyújtó intézmény esetében a házirendet”*

A módosítás többek között azért is szükséges, mert az intézmény 2018. június 28. napján módosított szervezeti és működési szabályzatával szükséges volt összhangba hozni, illetve a házirendet véleményező érdekképviseleti fórum több helyen is stilisztikai javításokat javasolt.

Az előterjesztés sürgősségét indokolja, hogy a Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztálya 2018. szeptember 27. napján hatósági ellenőrzést fog tartani az Egészségügyi, Gyermekjóléti és Szociális Intézmény Idősek Otthonában, melyről szóló végzés 2018. szeptember 12. napján érkezett meg.

A fentiek alapján javaslom, hogy a Képviselő-testület a határozat-tervezet mellékletét képező, az Egészségügyi, Gyermekjóléti és Szociális Intézmény működését meghatározó szakmai programot hagyja jóvá.

**Kiskőrös, 2018. szeptember 17.**

**Domonyi László sk.**

**polgármester**

#### HATÁROZAT-TERVEZET

Kiskőrös Város Képviselő-testülete az Egészségügyi, Gyermekjóléti és Szociális Intézmény Idősek Otthona házirendjét a határozat-tervezet mellékletében foglaltak szerint jóváhagyja.

**Határidő:** azonnal

# Felelős: polgármester